b"\n_START_ARTICLE_\nLa Cortada\n_START_SECTION_\nArquitectura\n_START_PARAGRAPH_\nMasia coberta a dos vessants, orientada a migdia, amb un seguit de corrals i edificacions annexes de la mateixa \xc3\xa8poca._NEWLINE_Masia d'estructura cl\xc3\xa0ssica, amb coberta a dues vessants i amb el carener perpendicular a la fa\xc3\xa7ana, orientada a migdia, on s'obren finestres allindanades i la porta. Aquesta d\xc3\xb3na a una era enllosada i a l'esgl\xc3\xa9sia de la masia, Sant Miquel de la Cortada. L'eix central de la masia coincideix amb la nau central o crugia central. Al mur de ponent hi ha un petit cos on hi ha una tina de pedra destinada a guardar-hi el vi i una petita eixida coberta._NEWLINE_Les edificacions annexes a la masia (corrals, pallissa, etc.) s\xc3\xb3n adossades al mur de tramuntana i, com la mateixa masia, corresponen a una obra unit\xc3\xa0ria.\n_START_SECTION_\nHist\xc3\xb2ria\n_START_PARAGRAPH_\nLa masia de la Cortada \xc3\xa9s documentada des del segle XV com una de les grans masies del terme casteller de Puig-reig. Formava part del conjunt de propietats alodials de la fam\xc3\xadlia Cortada dels Llucs que residia a la parr\xc3\xb2quia de Santa Maria de Merl\xc3\xa8s. Al segle XVII varen obtenir perm\xc3\xads per a poder-se enterrar a la capella familiar de Sant Miquel, en un per\xc3\xadode en qu\xc3\xa8 els Cortada eren batlles de Puig-reig."